Arautegia

1º Sahara-Cross elkartea (erregistro zenbakia G20932901), urtero Ormaiztegin Saharar herriaren alde  eta “Sahara-Cross. Salem Hach Emabarek Memoriala” izenarekin ospatzen den lasterketaren antolatzailea da.
2º Ekintza honekin (edozein kiroletako jardueren oinarrizko eta nahitaezko gastuen deskontua eginik) lorturiko etekinak, bai subentzioak, bai ekarpen partikularrak, bai enpresen eta merkatarien lankidetzak, bai izen-emateak e.a. guzti hauek saharar herriari bidaliko zaizkie, zuzeneko laguntza bezala (elikagaiak, botikak), epe luzerako proiektuen ordainketan laguntzeko (laborantza eskola, 4x4 anbulantzia, kontsultategi medikoa e.a.). 

3º Lasterketa nagusiak 10 km izango ditu eta goizeko 11etan hasiko da, honen ondoren 12:15 inguruan testigantza izaera duen kilometro bateko lasterketa ospatuko da. 

4º Irteera eta helmuga Ormaiztegiko Udaletxean kokatuko dira eta lasterketa 2. Lasterketa Herrikoien Ligaxkarentzako puntuagarria izango da.

5º Lasterketan parte hartzeko baldintzak, 18 urtetik gora izatea (edo txikiak gurasoen baimenarekin), izena ematea ordaindu, dortsala eta txip-a jantzi, kirol portaera egokia azaldu eta antolakuntzaren arauak betetzea nahitaezkoa izango da.
6º Salneurria, 10 € otsailaren 25eko gaueko 10ak arte eta12 € lasterketa egunean. Txip horia duten guztiek 2 euroko aurrezpena izango dute. Azalpenak www.sahara-cross.com eta www.kirolprobak.com.
7º Testigantzako lasterketa denontzako irekita dago adin murrizpenik gabe eta izen ematea aldez aurretik edo egun berean 11etatik aurrera egingo dute. Helduek 10 € dute eta adin txikikoek borondatea ordainduko dute.
8º Dortsalak eta txipak egunean jasoko dira helmuga parean, lasterketa hasi baino 2 ordu lehenagotik, 15 minutu falta direla arte. Dortsala osorik eta uneoro ikusten dela eta txipa zapatilari lotuta. 

9º Sailkapen eta sarientzako ondorengo mailak ezarriko ditugu: 
	Gizonezkoak eta

Emakumezkoak
	Absolutua
	Beteranoak
	Herrikoa

	
	40 urte azpitik
	40 tik gora
	Denak


10º Sariak. Probaren izaera dela eta sariak ez dira esku-dirutan emango, oparien zozketa egongo da parte-hartzaile guztien artean eta trofeoak bai gizonezko eta emakumezkoetan, honela banatuko ditugu: 
· Helduen maila 3 lehenak

· Beterano mailan lehenari

· Herrikoen mailan lehenari

11º Antolakuntzak, kirol kontrako edo ibilbide osoa betetzen ez duen edo dortsala eta txiparik gabe edo agindutako edozein arau apurtzen duten korrikalariak lasterketatik kanpo uzteko eskubidea dauka. 

12º Segurtasuna bermatzeko guztiz debekatuta egongo da korrikalariak jarraitzera. Lasterketa jarraitu ahal izango duten ibilgailuak antolakuntzak onartutakoak izango dira soilik. 

13º Izen ematea zuzen egin duten korrikalari guztiak erantzukizun zibileko eta istripuen kontrako aseguru batez  egongo dira babestuak.
14º Aurreko honetaz aparte beste kirol aseguru bat ere dugu (GAFren bitartez),  Izen ematea zuzen egin duten korrikalari guztiak lasterketan zehar eta horren ondorio zuzenez mina hartu izanak babestuko lukeena.
15º Antolakuntzak ez du bere gain hartuko aurreko bi aseguruen babesetik kanpo legokeen gertakarien inolako erantzukizunik.
16º Osasun alorrean anbulantziak eta erizainak egongo dira bai irteera-helmugan bai ibilbidean zehar. 

17º Honelako lasterketetan parte hartu ez dutenek edo luzaroan korrika egin gabe egon direnentzako gomendagarria litzateke azterketa mediko edo esfortzu proba bat egitera.
18º Izena eman duten parte-hartzaile guztiak, lasterketan parte hartzeagatik araudi hau onartzen dute eta zalantzarik balego antolakuntzaren iritzia izango da nagusi.
19º Antolakuntzak lasterketa bera edota araudia aldatzeko eskubidea izan dezake:

· Ibilbidea eta data aldatzea segurtasunaren arrazoiak tartean badira (eguraldia, trafiko arazoak …)

· Gutxiengo adina bermatzeko nortasun agiriak eskatzera.

· Lasterketa bertan gerta litezkeen erreklamazioak ebaztea araudi hau bera hartuz.
